ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-3270/02

υποβολή: Daniel Hannan (PPE-DE) προς την Επιτροπή

(12 Νοεμβρίου 2002)

Θέμα: Επιπτώσεις της κατασκευής αεροδρομίου στο Cliffe

Έχει διερευνήσει η Επιτροπή τις πιθανές περιβαλλοντικές επιπτώσεις της κατασκευής αεροδρομίου στην περιοχή Cliffe στην χερσόνησο Hoo; Ποιες προϋποθέσεις πρέπει να εκπληρώσει η βρετανική κυβέρνηση, προκειμένου να ανταποκριθεί στις ρυθμίσεις που διέπουν την διεξαγωγή κατασκευαστικών έργων σε περιοχές της ΕΕ που έχουν χαρακτηρισθεί ζώνες περιβαλλοντικής προστασίας· Ποιες διαδικασίεςπάρχουν που να διασφαλίζουν ότι η βρετανική κυβέρνηση δεν ενεργεί χωρίς την έγκριση της ΕΕ όσον αφορά αυτό το ζήτημα και έχουν τεθεί οι διαδικασίες αυτές σε εφαρμογή·

Απάντηση του κας Wallstrm εξ ονόματος της Επιτροπής

(11 Δεκεμβρίου 2002)

Η Επιτροπή έχει επίγνωση του γεγονότος ότι το Ηνωμένο Βασίλειο μελετά το ενδεχόμενο κατασκευής ενός νέου διεθνούς αεροδρομίου στο Cliffe, που αποτελεί μία από τις πιθανές εναλλακτικές λύσεις για τη μελλοντική ανάπτυξη των αεροπορικών μεταφορών στο νοτιοανατολικό μέρος της Αγγλίας.

Τα έλη του Cliffe (Cliffe Marshes) αποτελούν μέρος της Περιοχής Ειδικής Προστασίας (ΠΕΠ-SPA) των εκβολών και των ελών του Τάμεση, που έχει ταξινομηθεί βάσει των διατάξεων της οδηγίας αριθ. 79/409/ΕΟΚ του Συμβουλίου της 4ης Απριλίου 1979 περί της διατηρήσεως των αγρίων πτηνών(1). Κατά συνέπεια, κάθε μορφή ανάπτυξης ενός αεροδρομίου, που ενδέχεται να επηρεάσει αντίξοα την τοποθεσία αυτή, είναι δυνατή μόνον εάν συμμορφώνεται με τις διαδικαστικές και ουσιαστικές διασφαλίσεις που καθορίζονται στο άρθρο 6 παράγραφοι 3 και 4 της οδηγίας αριθ. 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2), που εφαρμόζονται σε όλες τις ΠΕΠ.

Αυτό θα επέβαλε την εκτίμηση των περιβαλλοντικων επιπτώσεων του προτεινόμενου έργου, με ιδιαίτερη έμφαση στις επιπτώσεις που πιθανόν να είχε για τις τιμές προστασίας της φύσης των ΠΕΠ. Εάν από την αξιολόγηση αυτή αποδεικνύεται ότι θα προκύψει σημαντική ζημία για την ΠΕΠ, τότε η εκτέλεση αυτού του έργου θα επιτρεπόταν μόνον εάν δενπήρχαν άλλες εναλλακτικές λύσεις και στις περιπτώσεις που θα συνέτρεχαν επιτακτικοί λόγοι δημοσίου συμφέροντος. Υπό τις συνθήκες αυτές, θα ήταν αναγκαίο να τεθούν σε εφαρμογή μέτρα αποζημίωσης, ούτως ώστε να αντισταθμιστεί η απώλεια του ενδιαιτήματος που ενδέχεται να είναι συνέπεια της εν λόγω ανάπτυξης.

Θα πρέπει να αναφέρουμε εξάλλου ότι οι μορφές ανάπτυξης των αεροδρομίων καλύπτονται από τις διατάξεις της οδηγίας αριθ. 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας αριθ. 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(3). Ηποχρεωτική εκτίμηση επιβάλλεται για τα αεροδρόμια που διαθέτουν βασικό αεροδιάδρομο μήκους 2 100 μέτρων ή μεγαλύτερο. Όλα τα άλλα αεροδρόμια πρέπει να αποτελέσουν αντικείμενο έρευνας για να εξακριβωθεί κατά πόσον απαιτείται η εν λόγω εκτίμηση.

Δεδομένου ότι η ανάπτυξη ενός αεροδρομίου αποτελεί ζήτημα που εμπίπτει στις εθνικές αρμοδιότητες, δεν απαιτείται η προγενέστερη έγκριση της Επιτροπής.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 73 της 14.3.1997.
ΓΡΑΠΤΗ ΕΡΩΤΗΣΗ E-3679/02

υποβολή: Alexander Radwan (PPE-DE) προς την Επιτροπή

(19 Δεκεμβρίου 2002)

Θέμα: Busquin: Η ΕΕ θα έπρεπε να είναι πραγματική δύναμη στο διάστημα (άρθρο στην Ευρωπαϊκή Φωνή, 19 Σεπτεμβρίου, σελίδα 8 — ειδήσεις)

Τα τελευταία 30 χρόνια η Ευρωπαϊκή Υπηρεσία Διαστήματος ανέπτυξε με πολύ μεγάλη επιτυχία τον εκτοξευτή Αριάδνη και τις ικανότητες να κατασκευάζει δορυφόρους προηγμένης τεχνολογίας παρέχοντας στην Ευρώπη ανεξάρτητη πρόσβαση στο διάστημα.

Δεδομένου τούτου και παραπέμποντας στο ως άνω άρθρο:

1. Τί κατά την γνώμη της Επιτροπής λείπει για να καταστεί η ΕΕ πραγματική δύναμη στο διάστημα·

2. Πιστεύει η Επιτροπή ότι η ΕΕ στερείται στρατιωτικής ανάμειξης στο διάστημα· Μήπως θα έπρεπε τέτοιου είδους ανάμειξη να επέλθει μέσω στρατιωτικής συμμετοχής σε μία μελλοντική διαστημική πολιτική της ΕΕ ή μέσω ειδικού κεφαλαίου για το διάστημα εντός της αμυντικής πολιτικής της Ευρώπης·

3. Αληθεύει ότι η Επιτροπή προάγει στρατιωτικές δορυφορικές εφαρμογές εν γένει ή ειδικότερα με πόρους της ΕΕ για την έρευνα·

Απάντηση του κ. Busquin εξ ονόματος της Επιτροπής

(24 Ιανουαρίου 2003)

Η Επιτροπή λαμβάνειπόψη της τα σημαντικά θέματα που θέτει το Αξιότιμο Μέλος του Κοινοβουλίου. Πράγματι, η Επιτροπή ολοκληρώνει την Πράσινη Βίβλο για το μέλλον του διαστήματος στην Ευρώπη, η οποία πρόκειται να εκδοθεί στις αρχές του 2003. Η Πράσινη Βίβλος αναμένεται να αποτελέσει το έναυσμα ευρείας συζήτησης μεταξύ όλων των άμεσα ενδιαφερομένων κατά τη διάρκεια του πρώτου εξαμήνου του 2003, σχετικά με τις επιλογές μελλοντικών δραστηριοτήτων όσον αφορά τις διαστημικές εφαρμογές και τις τεχνολογίεςποστήριξης. Συνεπώς, η εν λόγω διαδικασία θα πρέπει να προσδιορίσει τις πολιτικές και τα ορόσημα προκειμένου να ενισχυθεί η θέση της Ευρώπης ως πραγματικής δύναμης στο διάστημα.

Μετά από την εν λόγω διαδικασία διαβούλευσης, η Επιτροπή θα εκπονήσει, σύμφωνα με το ψήφισμα του Ευρωπαϊκού Κοινοβουλίου(1), μια Λευκή Βίβλο με συγκεκριμένες προτάσεις δράσεων και οροσήμων που πρέπει ναλοποιηθούν, η οποία θα δώσει απαντήσεις σε ορισμένες από τις ερωτήσεις που θέτει το Αξιότιμο Μέλος του Κοινοβουλίου. Μία από τις πτυχές που πρέπει να εξεταστούν κατά τη διάρκεια των διαβουλεύσεων είναι οι εφαρμογές πολλαπλής χρήσεως, που σημαίνει ότι οι ίδιες τεχνολογίες μπορούν να αναπτυχθούν τόσο για πολιτικές εφαρμογές, όσο και για εφαρμογές ασφάλειας και άμυνας.

Η Επιτροπή δεν χρηματοδοτεί αυτή τη στιγμή με ερευνητικά κεφάλαια καμία στρατιωτική δορυφορική εφαρμογή.

(1) Έκθεση Αλυσσανδράκη — Ιανουάριος 2002 — Ref: P5 TARPOV (2002) 0015 Ευρώπη και διάστημα — ψήφισμα που εγκρίθηκε στις 17.1.2002.
ΓΡΑΠΤΗ ΕΡΩΤΗΣΗ E-3765/02

υποβολή: Luigi Cocilovo (PPE-DE) προς την Επιτροπή

(23 Δεκεμβρίου 2002)

Θέμα: Κράτη με διεθνείς συμβάσεις που αφορούν μόνον τους πολίτες της χώρας και όχι όλους τους πολίτες της Κοινότητας

Με την Απόφαση Γκοτάρ/INPS (Εθνικό Ίδρυμα Κοινωνικής Προνοίας), το Ευρωπαϊκό Δικαστήριο καθόρισε σαφείς αρχές όσον αφορά τις διμερείς συμβάσεις (όλες σχεδόν οι διμερείς συμβάσεις αφορούν σήμερα μόνον τους πολίτες των συμβαλλομένων κρατών)· κατά συνέπεια, οι παροχές κοινωνικής ασφάλισης δεν χορηγούνται, βάσει της ιθαγένειας, σε πολίτες από άλλα κράτη της Ένωσης που διαμένουν στην Ιταλία και οι οποίοι μεταβαίνουν στο Μονακό ή τον Άγιο Μαρίνο προκειμένου να εργασθούν. Τα κράτη μέλη όμως, κατά την εφαρμογή των δεσμεύσεων που έχουν αναλάβει βάσει των διεθνών συμβάσεων, οφείλουν να τηρούν και τιςποχρεώσεις που απορρέουν από το κοινοτικό δίκαιο.

Σε ποιες ενέργειες σκοπεύει να προβεί η Επιτροπή, βάσει της ανωτέρω απόφασης, προς τα κράτη εκείνα που έχουν συνάψει διεθνείς συμβάσεις που καλύπτουν μόνον τους πολίτες της χώρας τους και όχι όλους τους πολίτες της Ένωσης·

Απάντηση της κ. Διαμαντοπούλου Εξ ονόματος της Επιτροπής

(6 Φεβρουαρίου 2003)

Στην απόφασή του της 15ης Ιανουαρίου 2002, στηνπόθεση C-55/00, Gottardo, το Δικαστήριο αποφάνθηκε ότι:

Οι αρμόδιες αρχές κοινωνικής ασφάλισης ενός κράτους μέλους οφείλουν, σύμφωνα με τις κοινοτικέποχρεώσεις πουπέχουν από το άρθρο 39 ΕΚ, να λαμβάνουνπόψη, για τους σκοπούς της κτήσεως του δικαιώματος λήψεως παροχών γήρατος, τις περιόδους ασφαλίσεως που συμπλήρωσε σε τρίτη χώραπήκοος άλλου κράτους μέλους, οσάκις, ενόψει των αυτών προϋποθέσεων καταβολής εισφορών, οι ως άνω αρμόδιες αρχές αναγνωρίζουν, λόγω διμερούς συμβάσεως συναφθείσας μεταξύ του πρώτου κράτους μέλους και της τρίτης χώρας, τον συνυπολογισμό των περιόδων αυτών που συμπλήρωσαν οι δικοί τουπήκοοι.

Σύμφωνα με την απόφαση αυτή, τα πλεονεκτήματα που απορρέουν από μια διμερή σύμβαση μεταξύ ενός κράτους μέλους και μιας τρίτης χώρας πρέπει να παρέχονται και τους εργαζόμενους άλλων κρατών μελών, τα οποία δεν αποτελούν συμβαλλόμενα μέρη της σύμβασης, σύμφωνα με την αρχή της ίσης μεταχείρισης των πολιτών ενός κράτους μέλους και τωνπηκόων των άλλων κρατών μελών, η οποία προβλέπεται στο άρθρο 39 της συνθήκης ΕΚ.

Σύμφωνα με την απόφαση της 15ης Ιανουαρίου 2002 στηνπόθεση C-55/00, Gottardo, η Επιτροπή ζήτησε από όλα τα κράτη μέλη να της κοινοποιήσουν τις δυσκολίες που συνάντησαν κατά την εφαρμογή της εν λόγω νομολογίας καθώς και τα μέτρα που σκοπεύουν να λάβουν για να εξασφαλίσουν τη συμμόρφωση των διαφόρων συμφωνιών με την απόφαση του Δικαστηρίου.

Η συζήτηση για τα θέματα αυτά πραγματοποιήθηκε στις 9 και 10 Δεκεμβρίου 2002 κατά τη συνεδρίαση της διοικητικής επιτροπής για την κοινωνική ασφάλιση των διακινούμενων εργαζομένων. Επί του παρόντος, η Επιτροπή εξετάζει τις απαντήσεις των κρατών μελών.
ΓΡΑΠΤΗ ΕΡΩΤΗΣΗ E-3232/02

υποβολή: Werner Langen (PPE-DE) προς την Επιτροπή

(15 Νοεμβρίου 2002)

Θέμα: Η οδήγηση διτρόχων με άδειες οδήγησης κατηγορίας Β

Στην Ομοσπονδιακή Δημοκρατία της Γερμανίας αντίθετα από ταπόλοιπα κράτη της ΕΕ η οδήγηση διτρόχων κυβισμού μέχρι 125 cc με άδεια οδήγησης Β (για ΙΧ) είναι δυνατή μόνο, εφόσον η άδεια οδήγησης της πρώην κατηγορίας 3 αποκτήθηκε πριν από την 1η Απριλίου 1980.

1. Παρακαλώ την Επιτροπή να με πληροφορήσει ποιοι κανόνες ισχύουν στα κράτη μέλη της Ευρωπαϊκής Ένωσης σχετικά με την οδήγηση διτρόχου μέχρι 125 cc.

2. Διαβλέπει η Επιτροπή την ανάγκη ή τη δυνατότητα ενεργειών σε ευρωπαϊκό επίπεδο εντός εύλογου χρονικού διάστηματος σχετικά με αυτό το ζήτημα·

Απάντηση της κας de Palacio εξ ονόματος της Επιτροπής

(19 Δεκεμβρίου 2002)

1. Η Επιτροπή εφιστά την προσοχή του Αξιότιμου Μέλους του Κοινοβουλίου στην ερμηνευτική ανακοίνωσή της για την κοινοτική άδεια οδήγησης, η οποία περιέχει τις αιτούμενες πληροφορίες(1). Στην ανακοίνωση αυτή αναφέρεται ότι το Βέλγιο, η Ισπανία, η Γαλλία, η Ιταλία και η Αυστρία παρέχουν το δικαίωμα οδήγησης ελαφρών μοτοσικλετών με άδεια κατηγορίας Β και καθορίζονται οι ακριβείς όροιπό τους οποίους παρέχεται το δικαίωμα αυτό. Αξίζει να σημειωθεί ότι μετά τη δημοσίευση της εν λόγω ανακοίνωσης, το Βέλγιο κατήργησε το δικαίωμα αυτό για τους νέους κατόχους αδείας οδήγησης κατηγορίας Β, την 1η Σεπτεμβρίου 2002.

2. Η Επιτροπή δεν σκοπεύει να αναλάβει πρωτοβουλίες για τον σχετικό τομέα στο άμεσο μέλλον.

(1) ΕΕ C 77 της 28.3.2002, μέρος I, B.3, 4η περίπτωση.
ΓΡΑΠΤΗ ΕΡΩΤΗΣΗ E-2179/02

υποβολή: Camilo Nogueira Romn (Verts/ALE) προς την Επιτροπή

(18 Ιουλίου 2002)

Θέμα: Προβλεπόμενη χρηματοδότηση για την εφαρμογή των νομοθετικών προτάσεων και δράσεων στο πλαίσιο της δεύτερης δέσμης προτάσεων μεταρρύθμισης της Κοινής Αλιευτικής Πολιτικής

Στα συμπεράσματα της ανακοίνωσης της Επιτροπής σχετικά με τη μεταρρύθμιση της Κοινής Αλιευτικής Πολιτικής(1) εξαγγέλλονται, μεταξύ άλλων, νομοθετικές προτάσεις και δράσεις για την αντιστάθμιση των κοινωνικών, οικονομικών και περιφερειακών συνεπειών της αναδιάρθρωσης του τομέα αλιείας: διαχείριση της αλιείας, βελτίωση των επιστημονικών συμβουλών για τη διαχείριση της αλιείας, απορρίψεις, αξιολόγηση των αποθεμάτων σε μη κοινοτικά ύδατα και Κοινή Δομή Επιθεώρησης.

Ποια είναι η προβλεπόμενη χρηματοδότηση των μέτρων αυτών για την περίοδο 2000-2006, λαμβανομένουπόψη του χρηματοδοτικού πλαισίου που καθορίζει η Ατζέντα 2000·

(1) COM(2002)181 τελικό.

Απάντηση του κ. Fischler εξ ονόματος της Επιτροπής

(13 Σεπτεμβρίου 2002)

Το έγγραφο στο οποίο αναφέρεται το Αξιότιμο Μέλος του Κοινοβουλίου είναι η γενική ανακοίνωση γνωστή επίσης και ως Οδικός Χάρτης για τη μεταρρύθμιση. Η ανακοίνωση αυτή αναφέρεται σε μια σειρά κειμένων και προτάσεων που πρόκειται να εγκριθούν κατά τη διάρκεια της διαδικασίας μεταρρύθμισης, οι οποίες εκτιμάται ότι δεν έχουν στο σύνολό τους δημοσιονομικές επιπτώσεις.

Ο σαφέστερος οδηγός για τις δημοσιονομικές επιπτώσεις των μέτρων μεταρρύθμισης που έχουν αποφασισθεί σε επίπεδο Επιτροπής δίδεται στην ανακοίνωση για τη διατήρηση των αλιευτικών πόρων(1) και ιδίως τη συνημμένη στην ανακοίνωση αυτή νομική και δημοσιονομική δήλωση.

Με τη δήλωση αυτή καλύπτονται:

- το κοινοτικό μέτρο για τη διάλυση αλιευτικών σκαφών(2) — 32 εκατ. ευρώ το 2003, έπειτα δε επαναπρογραμματισμός του Χρηματοδοτικού Μέσου Προσανατολισμού της Αλιείας (ΧΜΠΑ)·

- η μελέτη σκοπιμότητας για μια κοινή Δομή Επιθεώρησης το 2003 — 1 εκατ. ευρώ — ο απαιτούμενος οριστικός προϋπολογισμός μπορεί να καθορισθεί μόνον αφού γίνουν γνωστά τα αποτελέσματα της μελέτης·

- ποσά για την ενίσχυση του διαλόγου και της διακυβέρνησης από το 2003 (400 000 ευρώ) έως το 2006 (700 000 ευρώ)·

- η βελτίωση των επιστημονικών συμβουλών, με 4 εκατ. ευρώ που έχουν ζητηθεί το 2003 και φθάνουν στο ποσό των 7 εκατ. ευρώ το 2006.

Τα άλλα θέματα στα οποία αναφέρεται το Αξιότιμο Μέλος δεν αναμένεται να δημιουργήσουν επιπρόσθετο κόστος, πέραν εκείνου το οποίο μπορεί να αντιμετωπισθεί από την κανονική δημοσιονομική διαδικασία και εντός των ανωτάτων ορίων των δημοσιονομικών προοπτικών.

(1) COM(2002)185 τελικό.

(2) Το έγγραφο COM(2002)190 δίνει περισσότερα στοιχεία σχετικά με αυτό, ιδίως τις κοινωνικο-οικονομικές πτυχές.
ΓΡΑΠΤΗ ΕΡΩΤΗΣΗ E-3248/02

υποβολή: Antonio Di Pietro (ELDR) προς την Επιτροπή

(19 Νοεμβρίου 2002)

Θέμα: Κατάστασης έκτακτης ανάγκης λόγω δραστηριότητας του ηφαιστείου Αίτνα

Εδώ και μερικές εβδομάδες, η Αίτνα, τοψηλότερο ηφαίστειο της Ευρώπης, επανέλαβε την ηφαιστειακή του δραστηριότητα με μια βιαιότητα που είχε χρόνια να εμφανιστεί.

Ο πληθυσμός που ζει στα χωριά και τις πόλεις κοντά στο ηφαίστειο είναι ως εκ τούτουποχρεωμένος να αντιμετωπίζει μια διαρκή κατάσταση έκτακτης ανάγκης. Πράγματι η ροή της λάβας που μερικές φορές εμφανίζεται ακόμη και απρόσμενα από τις πλαγιές του βουνού, άγγιξε σχεδόν ορισμένα κατοικημένα κέντρα όπως τον δήμο της Linguaglossa και έχει ήδη καταστρέψει 400 εκτάρια του σημαντικότερου πευκώνα της Σικελίας καθώς και τον χιονοδρομικό σταθμό του Piano Provenzana, που είναι φημισμένος διεθνώς για τις δραστηριότητες αλπικού και βορείου σκι.

Η κατάσταση αυτή έκτακτης ανάγκης έχει σοβαρούς αντικτύπους στις οικονομικές συνθήκες της περιοχής καθόσον επιδρά σε βασικούς τομείς όπως η γεωργία και ο τουρισμός και συμβάλλει στην επιδείνωση μιας ήδη επισφαλούς κατάστασης.

Υπό το πρίσμα των ανωτέρω και λαμβάνοντας επίσηςπόψη ότι τα γεγονότα συμπίπτουν με το παγκόσμιο έτος βουνών, προτίθεται η Επιτροπή να λάβει μέτρα έκτακτης ανάγκης προκειμένου να ανακουφιστεί ο πληθυσμός της Κατάνια και των γειτονικών χωριών από τις ζημίες, ιδιαίτερα οικονομικού αλλά και περιβαλλοντικού χαρακτήρα που προκάλεσαν τα φυσικά αυτά φαινόμενα·

Απάντηση του κ. Barnier Εξ ονόματος της Επιτροπής

(11 Δεκεμβρίου 2002)

Η Επιτροπή πληροφορεί το αξιότιμο μέλος ότι το Συμβούλιο θέσπισε στις 11 Νοεμβρίου 2002, τον Κανονισμό (ΕΚ) αριθ. 2012-2002 για την ίδρυση του Ταμείου Αλληλεγγύης(1), που έχει ως στόχο τηνλοποίηση δράσεων πρώτης ανάγκης σε περίπτωση μείζονος καταστροφής. Αν, στα πλαίσια αυτά, οι Ιταλικές αρχέςποβάλουν αίτημα ενίσχυσης που να ανταποκρίνεται στους όρους που θέτει ο κανονισμός, η Επιτροπή θα το εξετάσει με στόχο να χορηγήσει την ενίσχυση στην ενδιαφερόμενη περιοχή όσον το δυνατόν ταχύτερα.

Ταυτόχρονα, η Επιτροπήπενθυμίζει στο αξιότιμο μέλος πως όσον αφορά τις ζώνες και τις περιοχές που είναι επιλέξιμες στα πλαίσια των Διαρθρωτικών Ταμείων, οι πιστώσεις της περιόδου προγραμματισμού 2000-2006, που δεν έχουν ακόμη δεσμευθεί για παλαιότερα σχέδια, είναι δυνατόν, κατόπιν αιτήματος των κρατών μελών να ανακατανεμηθούν στις διάφορες προτεραιότητες των περιφερειακών προγραμμάτων.

(1) Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ. L 311 της 14/11/2002.
ΓΡΑΠΤΗ ΕΡΩΤΗΣΗ E-2895/02

υποβολή: Olivier Dupuis (NI) προς την Επιτροπή

(14 Οκτωβρίου 2002)

Θέμα: Σύλληψη του κ. Wei Jingy, Επίσκοπου της καθολικής ανεπίσημης κινεζικής εκκλησίας

Στις 9 Σεπτεμβρίου συνελήφθη από αστυνομικούς της πόλης Qigihar ο Επίσκοπος της ανεπίσημης καθολικής εκκλησίας στην Κίνα κ. Wei Jingy, πρώην γραμματέας της Διάσκεψης των κινέζων επισκόπων που έχουν παραμείνει πιστοί στο Βατικανό. Η σύλληψη αυτή εγγράφεται στα πλαίσια της ενίσχυσης της καταπιεστικής πολιτικής που ασκούν οι κινεζικές αρχές έναντι των πνευματικών αρχών της καθολικής εκκλησίας που παρέμεινε πιστή στο Βατικανό, μιας εκκλησίας που αριθμεί περισσότερους από 8 εκατομμύρια πιστούς έναντι 5 εκατομμυρίων της επίσημης καθολικής εκκλησίας.

Σύμφωνα με ανεξάρτητες πηγές περίπου 50 Επίσκοποι της περιθωριακής αυτής καθολικής εκκλησίας βρίσκονται είτε σε φυλακές, είτε σε κατ' οίκον περιορισμό, είτεπό αυστηρό αστυνομικό έλεγχο ή κρύβονται.

Γνωρίζει η Επιτροπή τις συλλήψεις αυτές· Διαθέτει πληροφορίες που να επιβεβαιώνουν αυτή την ενίσχυση των μέτρων καταπίεσης έναντι μη επίσημων εκκλησιών· Εάν ναι, ποια μέτρα σκοπεύει να λάβει για ναποχρεώσει τις κινεζικές αρχές να σεβαστούν τη θρησκευτική ελευθερία·

Απάντηση του κ. Patten εξ ονόματος της Επιτροπής

(13 Νοεμβρίου 2002)

Η Επιτροπή ευχαριστεί το Αξιότιμο Μέλος του Κοινοβουλίου για τις πληροφορίες που του κοινοποίησε σχετικά με τη σύλληψη, στις 9 Σεπτεμβρίου 2002, από τις αστυνομικές δυνάμεις της πόλης Qigihar, του κ. Wei Jingy, ιερέα της ανεπίσημης καθολικής εκκλησίας στην Κίνα.

Η Επιτροπή θεωρεί ότι η ελευθερία θρησκείας και πίστεως αποτελεί θεμελιώδες ανθρώπινο δικαίωμα και θίγει τακτικά το ζήτημα αυτό στο πλαίσιο του διαλόγου για τα ανθρώπινα δικαιώματα μεταξύ της Ένωσης και της Κίνας.

Όσον αφορά την κατάσταση της ανεπίσημης καθολικής εκκλησίας στην Κίνα, η Επιτροπή συμμερίζεται τις ανησυχίες του Αξιότιμου Μέλους του Κοινοβουλίου. Αν και η Εθνική Συνεδρίαση Εργασίας για τη Θρησκεία, που πραγματοποιήθηκε το Δεκέμβριο του 2001, φαινόταν ότι σηματοδοτούσε μεγαλύτερη ανεκτικότητα προς τις κυριότερες θρησκείες που ασκούνται στην Κίνα, οι πρόσφατες πληροφορίες δείχνουν ότι δεν έχουν χαλαρώσει οι περιορισμοί έναντι των παράνομων καθολικών εκκλησιών.

Η Επιτροπή θα συνεχίσει να παρακολουθεί εκ του σύνεγγυς το σεβασμό της ελευθερίας θρησκείας και πίστεως εκ μέρους της κινεζικής κυβέρνησης και θα εξακολουθήσει να εκφράζει ανησυχία για τις παραβιάσεις του θεμελιώδους αυτού δικαιώματος, καθώς και για τα σημερινά μέτρα καταστολής που πλήττουν τα άτομα που ασκούν τη θρησκεία τους.
ΓΡΑΠΤΗ ΕΡΩΤΗΣΗ E-2696/02

υποβολή: Joaquim Miranda (GUE/NGL) προς την Επιτροπή

(26 Σεπτεμβρίου 2002)

Θέμα: Κρατικές ενισχύσεις για τις θαλάσσιες μεταφορές

Σύμφωνα με τις οδηγίες που έχει εκπονήσει η Επιτροπή, οι κρατικές ενισχύσεις για τις θαλάσσιες μεταφορές πρέπει να έχουν ως βασικούς στόχους: τη διατήρηση των πλοίων με κοινοτικές σημαίες και την απασχόληση του μεγαλύτερου δυνατού αριθμού ναυτεργατών της Κοινότητας.

Το 1992, στην 22η έκθεση σχετικά με την πολιτική ανταγωνισμού, η Επιτροπή επιβεβαίωνε ότι η πολιτική αυτή πρέπει:

- να προστατεύει την απασχόληση στην Κοινότητα (τόσο στη θάλασσα όσο και στην ξηρά),

- να προφυλάσσει την τεχνογνωσία της Κοινότητας στον τομέα της ναυτιλίας και να συμβάλει στην ανάπτυξη ναυτιλιακών ικανοτήτων και

- να βελτιώνει την ασφάλεια.

Σύμφωνα με πληροφορίες που κυκλοφορούν από φορείς που εκπροσωπούν τους εργαζομένους του τομέα, ορισμένα κράτη μέλη χορηγούν κρατικές ενισχύσεις προς επιχειρήσεις που όχι μόνο δεν ανταποκρίνονται στον πρώτο στόχο — καθώς ευνοούν την πρόσληψη ναυτεργατών προερχόμενων από τρίτες χώρες και, ως εκ τούτου, με χαμηλότερους μισθούς — αλλά επίσης, για τον ίδιο λόγο, διακυβεύουν την επίτευξη των επόμενων δύο στόχων.

Ως εκ τούτου ερωτώ την Επιτροπή εάν είναι εις γνώση των καταστάσεων αυτών και πώς σκοπεύει να ενεργήσει προκειμένου η πολιτική των κρατικών ενισχύσεων προς τις θαλάσσιες μεταφορές να ασκείται με διαφάνεια,ποστηρίζοντας τα ναυτιλιακά συμφέροντα της Κοινότητας και των εργαζομένων του τομέα.

Απάντηση της κας de Palacio εξ ονόματος της Επιτροπής

(22 Νοεμβρίου 2002)

Στις κοινοτικές κατευθυντήριες γραμμές για τις κρατικές ενισχύσεις στον τομέα των θαλασσίων μεταφορών του 1997 προβλέπεται ότι τα κράτη μέλη μπορούν να βοηθήσουν τις ναυτιλιακές εταιρείες, που δραστηριοποιούνται στον τομέα του διεθνούς εμπορίου, ώστε να μειώσουν το κόστος λειτουργίας τους, μέσω της επιβολής πολύ χαμηλού φόρου εταιρειών, όπως και μέσω εκπτώσεων ή απαλλαγών από κοινωνικές εισφορές, είτε είναι εργοδοτικές, είτε όχι. Όντως, έχουν ως στόχο να προσφέρουν στον ευρωπαϊκό στόλο τα στοιχεία ανταγωνιστικότητας που είναι απαραίτητα για την επιβίωσή του σε μια παγκόσμια αγορά, και ταυτοχρόνως να προάγουν την απασχόληση και την τεχνογνωσία των ναυτικών.

Οι κατευθυντήριες γραμμές προϋποθέτουν εν γένει την ύπαρξηποχρεωτικής σύνδεσης με κοινοτική σημαία.

Ούτως εχόντων των πραγμάτων, στις κατευθυντήριες γραμμές δεν γίνεται διάκριση μεταξύ των ναυτικών ανάλογα με τηνπηκοότητά τους, άπαξ καιπόκεινται σε φορολογία και/ή εισφορές κοινωνικής ασφάλισης σε ένα κράτος μέλος. Είναι πράγματι δεκτά τα μέτρα που αποσκοπούν στη μείωση των φορολογικών και κοινωνικών επιβαρύνσεων έναντι των εν λόγω ναυτικών.

Όπως ανακοινώθηκε στην Πράσινη Βίβλο της, βάσει ανάλυσης των επιπτώσεων των κατευθυντηρίων γραμμών στη νηολόγηση των πλοίων στα κράτη μέλη, στην ανάπτυξη του ευρωπαϊκού ναυτιλιακού κλάδου, καθώς και στην απασχόληση, η Επιτροπή προβλέπει επί του παρόντος την προσαρμογή των εν λόγω κατευθυντηρίων γραμμών.
ΓΡΑΠΤΗ ΕΡΩΤΗΣΗ E-3462/02

υποβολή: Christopher Huhne (ELDR) προς την Επιτροπή

(6 Δεκεμβρίου 2002)

Θέμα: Οικονομική ολοκλήρωση

Θα μπορούσε η Επιτροπή ναπολογίσει το μερίδιο των εταιρειών αλλοδαπής κυριότητας (συμπεριλαμβανομένων άλλων κρατών μελών) στο Ακαθάριστο Εγχώριο Προϊόν κάθε κράτους μέλους·

Απάντηση του κ. Solbes Mira εξ ονόματος της Επιτροπής

(27 Ιανουαρίου 2003)

Ένας κατάλληλος δείκτης είναι το μερίδιο της προστιθέμενης αξίας που παράγεται από τις επιχειρήσεις αλλοδαπής κυριότητας στην προστιθέμενη αξία του συνόλου της οικονομίας των επιχειρήσεων (συμπεριλαμβανομένων των επιχειρήσεων που ελέγχονται από την οικονομία αναφοράς).

Επισυνάπτονται τα αποτελέσματα που λήφθηκαν στο πλαίσιο των διαρθρωτικών στατιστικών για τις επιχειρήσεις με στοιχεία για το έτος αναφοράς 1999 για επτά συμμετέχοντα κράτη μέλη. Για λεπτομερέστερες πληροφορίες, η έκδοση Foreign-owned enterprises με στοιχεία για το έτος αναφοράς 1997 και η έκδοση Statistics in Focus Foreign-owned enterprises με στοιχεία για το έτος αναφοράς 1998 αποστέλλονται απευθείας στο αξιότιμο μέλος και στη Γραμματεία του Κοινοβουλίου(1).

>ΚΤΜ ΟΠΝΒΧΒ>

Για τη Γαλλία και το Λουξεμβούργο χρησιμοποιείται ωςποκατάστατο ο αριθμός τωνπαλλήλων

Οικονομία των επιχειρήσεων: Τμήματα NACE Γ έως Θ, και ΙΑ

Ωστόσο, το μέγεθος αυτό δεν είναι διαθέσιμο για όλα τα κράτη μέλη ούτε σε συγκεντρωτικό επίπεδο της Ένωσης. Συζητείται ήδη σχέδιο κανονισμού σχετικά με τη διάρθρωση και τη δραστηριότητα των θυγατρικών αλλοδαπών επιχειρήσεων με πρωτοβουλία της Eurostat. Tο εν λόγω νομικό πλαίσιο μπορεί να παράσχει τις σχετικές πληροφορίες για όλα τα κράτη μέλη και για την Ένωση συνολικά.

(1) Βλέπε επίσης την απάντηση που δόθηκε από την Επιτροπή στη γραπτή ερώτηση Ε- 3453/02 του αξιότιμου βουλευτή, βλέπε σελίδα 210.